ASIAN พุ่งแรง 4% รับปัจจัยบวก 2 เด้ง เงินบาทอ่อนค่า-วิกฤติอาหารขาดแคลน
ASIAN พุ่งแรง 4% ราคาแตะ 18.10 บ. ด้วยมูลค่าซื้อขาย 324.68 ลบ. รับปัจจัยบวก 2 เด้ง เงินบาทอ่อนค่า-วิกฤติอาหารขาดแคลน หนุนยอดขายพุ่ง โบรกฯ แนะซื้อเป้า 19.80 บ.
ASIAN พุ่งแรง 4% ราคาแตะ 18.10 บ. รับปัจจัยบวก 2 เด้ง เงินบาทอ่อนค่า-วิกฤติอาหารขาดแคลน หนุนยอดขายพุ่ง
22 มิ.ย. 2565

ผู้สื่อข่าวรายงานว่า ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ล่าสุด ณ เวลา 10:35 น. อยู่ที่ 18.10 บาท บวก 0.90 บาท หรือ 5.23% สูงสุดที่ 18.30 บาท ต่ำสุดที่ 17.30 บาท ด้วยมูลค่าซื้อขาย 324.68 ล้านบาท

ทั้งนี้ บล.เคทีบีเอสที ระบุในบทวิเคราะห์ (22 มิ.ย.2565) แนะนำ “ซื้อ” หุ้น ASIAN ราคาเป้าหมาย 19.50 บาท โดย ASIAN มีรายได้จากการส่งออก 80% และราคาหุ้นมีความสัมพันธ์เชิงบวกกับค่าเงินบาทอ่อนค่าสูง รวมถึงประเด็น Food shortage
ส่วนบล.กสิกรไทย ระบุในบทวิเคราะห์ ประเมินว่าประเทศไทยน่าจะได้ประโยชน์จากความต้องการส่งออกอาหารที่เพิ่มขึ้นจากวิกฤติอาหารโลก โดย 3 หุ้นคาดว่าจะสามารถที่ป้องกันความเสี่ยงต่อภาวะขาดแคลนอาหารทั่วโลกได้ คาดว่ายอดขาย ASIAN ไตรมาส 2/2565 จะทรงตัวเมื่อเทียบจากไตรมาสก่อน ส่วนอัตรากำไรขั้นต้นสูงขึ้นเมื่อเทียบจากไตรมาสก่อน จากผลกระทบจากต้นทุนวัตถุดิบที่สูงขึ้นและเงินบาทต่อดอลลาร์สหรัฐฯ ที่อ่อนค่าลง
ขณะที่แนวโน้มดีขึ้นในครึ่งหลังของปีนี้จากส่วนแบ่งเต็มไตรมาสของกำลังการผลิตอาหารสัตว์เลี้ยงใหม่ในไตรมาส 3/2565 และคงแผนจดทะเบียนบริษัทลูกในเดือนต.ค.2565 จึงแนะนำ “ซื้อ” หุ้น ASIAN ราคาเป้าหมาย 19.80 บาท